Document ID: 32001R0595

Kommissionens forordning (EF) nr. 595/2001
af 27. marts 2001
om afvigelse fra forordning (EF) nr. 174/1999 om særlige gennemførelsesbestemmelser til Rådets forordning (EØF) nr. 804/68 for så vidt angår anvendelsen af eksportlicenser og eksportrestitutioner for mælk og mejeriprodukter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter(1), senest ændret ved forordning (EF) nr. 1670/2000(2), særlig artikel 30, stk. 1, og
ud fra følgende betragtninger:
(1) Kommissionens forordning (EF) nr. 174/1999 af 26. januar 1999 om særlige gennemførelsesbestemmelser til Rådets forordning (EØF) nr. 804/68 for så vidt angår anvendelsen af eksportlicenser og eksportrestitutioner for mælk og mejeriprodukter(3), senest ændret ved forordning (EF) nr. 2884/2000(4), fastsætter i artikel 20a bestemmelserne for forvaltning af det kontingent mælkepulver, der kan eksporteres til Den Dominikanske Republik i henhold til det aftalememorandum mellem Det Europæiske Fællesskab og Den Dominikanske Republik, som er godkendt ved Rådets afgørelse 98/486/EF(5). På grund af problemer i Den Dominikanske Republik med gennemførelsen af dette memorandum, bør den periode, hvor ansøgningerne vedrørende kontingentet for perioden fra 1. juli 2001 til 30. juni 2002 skal indleveres, ændres.
(2) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -
UDSTEDT FØLGENDE FORORDNING:
Artikel 1
Uanset bestemmelserne i artikel 20a, stk. 7, i forordning (EF) nr. 174/1999 indgives licensansøgningerne for kontingentet for perioden fra 1. juli 2001 til 30. juni 2002, fra 1. til 10. maj 2001.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 27. marts 2001.

Labels: 3
17
15